৫ বছর বয়সী মেয়ের ‘ভুলে’ জেলে গেলেন মা!
পাঁচ বছর বয়সী মেয়ের কারণে শেষ পর্যন্ত জেলহাজতে যেতে হলো মাকে! শুনে অবাক হচ্ছেন? এমনই এক অদ্ভুত ঘটনা ঘটেছে অস্ট্রেলিয়ায়।







জানা গেছে, নিউ সাউথ ওয়েলসের এলম স্ট্রিট এলাকায় থাকেন ওই নারী। সম্প্রতি তার পাঁচ বছরের মেয়ে ফোন করে দেয় থানায়। কয়েক সেকেন্ড পর তা কেটেও দেয়। 




বাচ্চাটি কী বলেছে সে সম্পর্কে বিশেষ কিছু জানা যায়নি। তবে কল ট্রেস করে ওই ঠিকানায় পৌঁছে যায় পুলিশ।
ওই বাড়িতে পৌঁছে একটি গ্যারেজে ঢুকে তারা দেখেন– সেখানে পর পর অন্তত পনেরোটি গাঁজাগাছ লাগানো রয়েছে।
সেখানেই অভিযুক্ত নারীকে পান। তাকে জেরা করে জানতে পারেন গাছগুলো তিনিই লাগিয়েছেন। তার পরই তাকে গ্রেফতার করে পুলিশ। তার বিরুদ্ধে গাঁজা চাষের অভিযোগ আনা হয়েছে।
পুলিশ জানিয়েছে, বাচ্চা মেয়েটি সম্ভবত মজা করার জন্যই ফোন করেছিল। কিন্তু সেই ফোনই তার মাকে আইনের হাতে তুলে দিল।

পাঁচ বছর বয়সী মেয়ের কারণে শেষ পর্যন্ত জেলহাজতে যেতে হলো মাকে! শুনে অবাক হচ্ছেন? এমনই এক অদ্ভুত ঘটনা ঘটেছে অস্ট্রেলিয়ায়।